Karya ageng ingkang kapisanan inggih punika "Kisah Babagan Satunggaling Pelaut ingkang Karam]]" ("Relato de un náufrago"), ingkang dipunserat minangka cariyos bersambung wonten ing ariwarta nalika taun 1955. Buku punika nyariosaken kisah ingkang nyata babagan siji kapal karam kanthi ngungkapaken kasunyatan bilih karawuhan “barang-barang gelap” wonten ing siji kapal Angkatan Laut Kolombia, ingkang damel kapal punika kaluwihan momotan, sampun njalari kapal punika karam. Bab punika medalaken kontroversi publik, amargi cariyos punika mbantah laporan résmi babagan kadadosan sakitar kacilakan punika, ingkang nyalahaken badai lan ngagungaken si pelaut ingkang slamet. Cariyos punika dados awal saking pedamelannipun minangka koresponden asing, amargi García Márquez kados “persona non grata” kanggé pamaréntahan Jenderal Gustavo Rojas Pinilla. Kisah punika lajeng dipunterbitaken taun 1970 lan dipunanggep déning kathah tiyang minangka salah satunggaling novèl.